b'\n_START_ARTICLE_\nBenoni\n_START_SECTION_\nIstorija\n_START_PARAGRAPH_\nNuo 1881\xc2\xa0m. dabartinio miesto vietoje vietoje buvo to paties pavadinimo \xc5\xabkis. 1887\xc2\xa0m. \xc4\x8dia buvo atrasta aukso ir \xc4\xafkurta kasykla, kurioje dirbo kalnakasiai i\xc5\xa1 Kornvalio. Tuo metu Benoni vadintas \xe2\x80\x9eMa\xc5\xbeuoju Kornvaliu\xe2\x80\x9c (Little Cornwall)._NEWLINE_1904\xc2\xa0m. Benoni jau buvo didele gyvenviete su daugeliu aukso kasykl\xc5\xb3. Keliose vietose buvo patvenkta up\xc4\x97, kurios vanduo naudotas kalnakasyboje. 1906\xc2\xa0m. Benoni gavo miesto status\xc4\x85. Did\xc5\xbeioji dalis gyventoj\xc5\xb3 buvo britai. Prie j\xc5\xb3 prisid\xc4\x97jo daugyb\xc4\x97 \xc5\xbeyd\xc5\xb3 imigrant\xc5\xb3 i\xc5\xa1 Ryt\xc5\xb3 Europos. 1907\xc2\xa0m. \xc4\x8dia atidaryta sinagoga ir prad\xc4\x97jo veikti arkliais traukiamas tramvajus._NEWLINE_1922\xc2\xa0m. visame Vitvatersrande vyko balt\xc5\xb3j\xc5\xb3 kalnakasi\xc5\xb3 streikas, kuris peraugo \xc4\xaf sukilim\xc4\x85. Streik\xc4\x85 r\xc4\x97m\xc4\x97 Piet\xc5\xb3 Afrikos komunist\xc5\xb3 partija. Benoni streiko metu buvo vienas i\xc5\xa1 kalnakasi\xc5\xb3 atramos ta\xc5\xa1k\xc5\xb3, jame ir aplink vyko kovos. Antrojo pasaulinio karo metu Benoni mieste buvo mokomi karin\xc4\x97s oro paj\xc4\x97gose tarnav\xc4\x99 Piet\xc5\xb3 Afrikos pilotai._NEWLINE_Apartheido laikotarpiu sudaryti atskiri priemies\xc4\x8diai juodaod\xc5\xbeiams ir spalvotiesiems. Juodieji gyveno Daveyton ir Wattville priemies\xc4\x8diuose, azijie\xc4\x8diai Actonville, o baltieji pa\xc4\x8diame Benoni mieste.\n_START_SECTION_\nEkonomika ir susisiekimas\n_START_PARAGRAPH_\nAukso gavyba yra praradusi savo reik\xc5\xa1m\xc4\x99. 1964\xc2\xa0m. u\xc5\xbesidar\xc4\x97 paskutin\xc4\x97 aukso kasykla. Didel\xc4\x99 reik\xc5\xa1m\xc4\x99 \xc4\xafgavo paslaug\xc5\xb3 sektorius._NEWLINE_Juodoji metalurgija, tekstil\xc4\x97s, metalo apdirbimo pramon\xc4\x97.'